Vedevågin kirkko

Vedevågin kirkko (ruots. Vedevågs kyrka) on kirkkorakennus Lindesbergin kunnan Vedevågissa Ruotsissa. Kirkko on muodoltaan kahdeksankulmainen ja keskellä on pieni torni. Sieltä puuttuvat melkein kokonaan symbolit ja koristelut. Historia Ruukinpatruuna Eric Cederborgh haki vuonna 1833 lupaa jälleenrakentaa ruukin kirkko, koska hän ei ollut samaa mieltä syistä, jotka olivat johtaneet vuoden 1735 kirkon purkamiseen. Uusi kirkko rakennettiin uudelle paikalle Cederborghin rahoituksella ja tarvikkeilla. Kirkko vihittiin käyttöön vuonna 1837 ja sen omisti Wedevågin ruukki. 1800-luvun loppua kohden mentäessä kirkko autioitui, koska valtionkirkon oheen syntyi vuonna 1858 vapaa lähetysyhdistys. Vuosina 1914–1916 ruukin omistaja David Cable Keiller teetti kirkolle perusteellisen remontin ja toukokuussa 1916 se luovutettiin lahjaksi Linden pastoraatille. 1916 rakennettiin myös puinen kellotapuli. Viimeisimmässä remontissa vuosina 1983–1984 alttari siirrettiin ja rakennettiin uusi sakaristo. Lähteet Aiheesta muualla Kuvia tai muita tiedostoja aiheesta Vedevågin kirkko Wikimedia Commonsissa